సంగీతపరంగా చూచినా సాహిత్య పరంగా చూచినా అన్నీ చక్కగా అమరిన పాటలు ఎక్కడో కొన్నే ఉంటాయి.చాలా పాటలలో ఇటు సంగీతమో అటు సాహిత్యమో ఏదో ఒకటి దెబ్బ తింటుంది.అలా కాకుండా రెండూ చక్కగా కుదిరి ఆ రెంటికీ నటీనటుల చక్కని నటన తోడైతే ఆ పాట అద్భుతంగా ఉంటుంది.ఈ పాట అలాంటిదే.
ఇందులో బిశ్వజిత్ కన్నార్పకుండా ఆశా వైపు చూస్తూ ధ్యాననిమగ్నుడైన యోగిలా నిలబడి ఉంటాడు.వెళ్లి నిద్రపొమ్మని ఆశా సైగ చేస్తుంది.తనకు నిద్ర రావడం లేదని చెబుతూ ఎందుకు రావడం లేదో పాటరూపంలో వివరిస్తాడు. ఎక్కడా అసభ్యత లేకుండా ఎంతో చక్కగా చిత్రీకరించిన పాట ఇది.ఈ పాటలో బిశ్వజిత్ హావభావ ప్రకటన చాలా చక్కగా ఉంది.
ఈ పాటను హేమంత్ కుమార్ పాడిన తీరు అనితరసాధ్యం అనే చెప్పాలి. ముఖ్యంగా 'నీందాయే' అనే పదాన్ని అతి సుతారంగా పలికిన తీరు ఎంతో గొప్పగా ఉంటుంది.ఈ రాగం ఎన్నిసార్లు విన్నా ఎన్నిసార్లు పాడినా మధురంగానే ఉంటుంది.ముఖ్యంగా ఈ పాటలో వయోలిన్ ని వాడుకున్న తీరు ఎంతో అద్భుతం.ఆ బిట్స్ ఎన్నిసార్లు విన్నా మళ్ళీమళ్ళీ వినాలనే అనిపిస్తాయి.
ట్రాక్ లో రాత్రి ఎఫెక్ట్ తీసుకురావడానికి చరణాలలో చిరతల ధ్వనిని ఎంతో చక్కగా వాడుకున్నారు.ఈ ధ్వని వింటుంటే ఒక ప్రశాంతమైన రాత్రిలో ఉన్నట్లే అనిపిస్తుంది.అసలు పాటలో ఈ ధ్వని లేకున్నా ట్రాక్ లో దానిని తీసుకురావడం చాలా సందర్భోచితంగా ఉంది.
హేమంత్ కుమార్ గానానికి తోడుగా బిశ్వజిత్ చటర్జీ నటన అద్భుతంగా ఉంటుంది ఈ పాటలో.ఇక ఆశాపరేఖ్ సంగతి చెప్పనక్కర్లేదు.
sangeetaparamgaa chuchina saahitya paramgaa chuchina annee chakkaga amarina paatalu ekkado konne untaayi.chala paatalalo itu sangeetamo atu saahityamo edho okati debba tintundi.alaa kakunda rendoo chakkaga kudiri aa rentiki nateenatula chakkani natana thodaithe aa paata adbhutamgaa untundi.ee paata alantide.
indulo bishwajit kannarpakunda aashaa vaipu chustuu dhyaananimagnudaina yogila nilabadi untaadu.velli nidrapommani aashaa saiga chestundi.tanaku nidra ravadam ledani chebutuu enduku ravadam ledho paataroopamlo vivaristaadu. ekkada asabhyata lekunda entho chakkaga chitreekarinchina paata idhi.ee paatalo bishwajit havabhava prakatana chala chakkaga undi.
ee paatanu hemant kumar paadina teeru anitarasaadhyam ane cheppali. mukhyamgaa 'neendaaye' ane padaanni athi sutaaramgaa palikina teeru entho goppagaa untundi.ee raagam ennisaarlu vinna ennisaarlu padina madhuramgaane untundi.mukhyamgaa ee paatalo vayolin ni vaadukunna teeru entho adbhutam.aa bits ennisaarlu vinna malleemalli vinaalane anipistaayi.
track loo raatri effect teesukuraavadaaniki charanaalalo chiratala dhwanini entho chakkaga vaadukunnaaru.ee dhwani vintunte oka prasaantamaina raatrilo unnatle anipistundi.asalu paatalo ee dhwani lekunna track loo daanini teesukuraavadam chala sandarbhochitamgaa undi.
hemant kumar gaanaaniki thodugaa bishwajit chatarji natana adbhutamgaa untundi ee paatalo.ika asaparekh sangati cheppanakkarledu.